Magyar állásfoglalás: nem zaklatják a magyar vám- és pénzügyõrök a román állampolgárokat
2007. január 18. 14:36, utolsó frissítés: 14:36
Magyar ellenõrzés miatt senkinek sem kellett várakoznia a belépéshez az elmúlt 17 napban, Románia csatlakozása óta; nincs tudomása róla, hogy kollégái bárkitõl is élelmiszert vettek volna el, de ha kiderül, hogy mégis, akkor azt a vámost felelõsségre vonják – hangsúlyozta mai sajtótájékoztatóján Márkus András, a Vám- és Pénzügyõrség Dél-alföldi Regionális Parancsnokságának parancsnoka, reagálva a romániai sajtóban megjelent vádakra.
Hozzátette: a magyar-román szakaszon jövedéki adóellenõrzést, s kérelemre vámkezelést végeznek, s eközben mindig a nemzetközi szabályoknak megfelelõen ellenõrzik a fuvarozók pihenési idejét és vezetõi engedélyét.
Románia és Bulgária 2009 végéig kért és kapott haladékot az Európai Uniótól a dohánytermékek jövedéki adó minimumának megemelésére; ezzel együtt a tagországoknak lehetõségük van korlátozások bevezetésére. Magyarország a jövedéki adótörvény módosításával átmeneti rendelkezésként úgy döntött, hogy mindenkinek nyilatkoznia kell, aki a határ belépõ oldalán Románia felõl dohányterméket hoz be. Ha 17 évnél fiatalabb a belépõ, akkor bármennyi cigarettát hoz Magyarországra, a teljes mennyiség után jövedéki adót kell fizetnie. Ha idõsebb és 200 szálnál többet hoz Magyarországra, akkor az e feletti mennyiség után kell fizetnie - emlékeztetett.
Az ellenõrzés azonban nem akadályozhatja az utasok áthaladását, ezért elkülönítik a személyi és úti okmányok ellenõrzését a többi ellenõrzéstõl. Az eljáró vámos dönthet arról, hogy az utast továbbengedi vagy lefolytat egy vizsgálatot jövedéki termékekre, ebben az esetben az érintettnek át kell sorolnia a forgalomból a vizsgálatra kijelölt helyre - közölte.
Tájékoztatása szerint az elmúlt 17 napban a magyar-román határátkelõhelyeken 67 esetben, csaknem 4 ezer szál cigaretta után 500 ezer forintot fizettek önként az áthaladók, ugyanakkor 244 esetben találkoztak nem jelentett termékkel, amelyet lefoglaltak, és összesen 3,5 millió forint bírsággal szankcionáltak. (mti)
A România Liberã továbbra is állítja, hogy Nagylaknál a magyar vámosok élelmiszereket koboztak el
22 perce Ónos esõ hull a Brassó és Bukarest közti országúton
24 perce Esõ, havas esõ, havazás és erõs szél várható kedd estig
29 perce Tãriceanu is a SRI által kötött protokollumok titkosításának feloldását sürgeti
1 órája Utazási figyelmeztetést adott ki a román külügy Magyarországra
2 órája Európai kisebbségvédelmi témákról szerveztek közéleti vitafórumot Csíkszeredában